**Vysokoškolské štúdium v študijnom programe „Vodné stavby a vodné hospodárstvo“ na Stavebnej fakulte STU v Bratislave pre záujemcov z praxe**

Stavebná fakulta STU v Bratislave otvára v školskom toku 2021/2022 študijný program Vodné stavby a vodné hospodárstvo v bakalárskom stupni, modifikovaný z pôvodného 3 –ročného štúdia na 4-ročné štúdium; a študijný program Vodné stavby a vodné hospodárstvo v inžinierskom stupni, modifikovaný z pôvodného 2-ročného štúdia na 3 roky.

Táto forma študijného programu, vytvorená na základe dohody so Slovenským vodohospodárskym podnikom, Bratislavskou vodárenskou spoločnosťou, a s., Asociáciou združenia umožní štúdium vybraným zamestnancom SVP, BVS, AVS a SHMÚ dosiahnuť popri zamestnaní vysokoškolské vzdelanie v riadnej internej forme štúdia na Stavebnej fakulte STU v Bratislave.

Študijný program **Vodné stavby a vodné hospodárstvo**, Stavebná fakulta STU v Bratislave

1. **Bakalárske štúdium**

**Možnosť podania prihlášok na bakalárske štúdium je do 30.4.2021 (1 kolo). A druhé kolo do 9.8.2021.**

Prihlášky sa podávajú elektronicky, poplatok za prihlášku je 20 EUR.

<https://www.svf.stuba.sk/sk/uchadzacov/bakalarske-studium.html?page_id=1702>

**Bakalárske štúdium** je rozvrhnuté do **4** rokov.

1.a 3. ročník výučba prebieha len v pondelok

2. a 4. ročník výučba prebieha len v utorok

V rámci jedného dňa sa absolvujú prednášky a cvičenia z vybraných povinných predmetov podľa harmonogramu štúdia.

Okrem týchto predmetov študent musí ešte absolvovať povinné predmety – väčšinou 2 za semester, ktoré sa vyučujú blokovou formou, napr. jeden celý týždeň v rámci jedného semestra, podľa dohody s vyučujúcim, respektíve aj samostatnou prácou doma, takto môže absolvovať napr. jazyky.

Spolu musí študent získať za semester aspoň 15 kreditov, aby postúpil do ďalšieho semestra a 30 kreditov, aby postúpil do ďalšieho ročníka.

Poplatok za štúdium, ak uchádzač už študoval a absolvoval 3 roky bakalárskeho štúdia, je 600,-EUR na akademický rok 2020/2021.

1. **Inžinierske štúdium**

**Možnosť podania prihlášok na bakalárske štúdium je do 30.4.2021 (1 kolo). A druhé kolo do 9.8.2021.**

Prihlášky sa podávajú elektronicky, poplatok za prihlášku je 20 EUR.

<https://www.svf.stuba.sk/sk/uchadzacov/inzinierske-studium.html?page_id=1703>

**Inžinierske štúdium** je rozvrhnuté do **3** rokov.

1.a 3. ročník výučba prebieha len v pondelok

2. ročník výučba prebieha len v utorok

V rámci jedného dňa sa absolvujú prednášky a cvičenia z vybraných povinných predmetov podľa harmonogramu štúdia.

Okrem týchto predmetov študent musí ešte absolvovať povinné predmety – väčšinou 2 za semester, ktoré sa vyučujú blokovou formou, napr. jeden celý týždeň v rámci jedného semestra, podľa dohody s vyučujúcim, respektíve samostatnou prácou doma, takto môže absolvovať napr. jazyky.

Poplatok za štúdium, ak uchádzač už študoval a absolvoval 2 roky inžinierskeho štúdia, je 800 EUR na akademický rok 2020/2021.